Inderberg spiller i duoprosjekt med kollega Bjørn Alterhaug som også jobber ved NTNU, sittet i Subtrio med Svein Folkvord og Stein Inge Brækhus, samt Trondheim Jazzorkester. Han har vært samarbeidspartner med komponisten og organisten Henning Sommerro i over 20 år. Andre medmusikanter har vært Jim Hall, Chet Baker, Lee Konitz, Bob Brookmeyer, Gil Evans og det skandinaviske jazzensemble, Chick Corea, og EBUs storband. Tidligere ga han ut plate med New Cool Quartet og Siri Gellein. Han er blant annet inspirert av Warne Marsh og Lars Gullin.